Folketing
2005-10-06

Jeg har altså lært i min børneskolegang, at hvis man afsætter 10 kr. til investering i et område, men bagefter sparer 9 kr., er der altså kun 1 kr. tilbage, og medmindre jeg overhovedet ikke forstår noget som helst af den tekniske gennemgang, kan jeg bare konstatere, at der afsættes 255 mio. kr. til nye initiativer, og at der spares 245 mio. kr. til nye initiativer. Ministeriets egne tal er 10 mio. kr., så er det bare ord, eller vil man reelt afsætte et løft – det, som ordføreren selv kaldte for et markant løft af både forskning og uddannelse? Der er afsat 10 mio. kr., er det ikke sådan, regnestykket hænger sammen? Tæller besparelser ikke her? (Kort bemærkning).